b'\n_START_ARTICLE_\nEesti NSV Riikliku Julgeoleku Komitee 1. osakond\n_START_SECTION_\nEesti NSV RJK 1. osakonna tegevus\n_START_PARAGRAPH_\nENSV RJK 1. osakonna \xc3\xbclesanne oli teabehange oma territooriumilt ning vastavalt oma v\xc3\xb5imalustele poliitilise ja majandusliku informatsiooni kogumist v\xc3\xa4lisriikidest (eelistatavalt v\xc3\xa4liseestlaste kogukondadega riikides?) ja kuna liiduvabariikide julgeolekukomiteede v\xc3\xa4lisluureosakondade \xc3\xbcheks t\xc3\xa4htsamaks valdkonnaks oli paguluse j\xc3\xa4lgimine, siis said nad palju korraldusi NSV Liidu Riikliku Julgeoleku Komitee Esimese Peavalitsuse 19. osakonnalt, mis tegeleski ainult v\xc3\xa4lisriikide asuva emigrantide kogukondadega._NEWLINE_ENSV RJK 1. osakonna v\xc3\xa4lisluureosakonna struktuur (nii palju kui seda v\xc3\xb5imaldavad selgitada s\xc3\xa4ilinud dokumendid) ei kujutanud endast siiski NSV Liidu RJK Esimese Peavalitsuse koopiat miniatuurvariandis, sest oli ka t\xc3\xb6\xc3\xb6valdkondi, mis j\xc3\xa4id peaaegu t\xc3\xa4ielikult keskuse kompetentsi. NSV Liidu RJK keskaparaadi S Valitsuse kompetentsi kuulus illegaalide ettevalmistamine, kus liiduvabariikide julgeolekukomiteedel oli ainult abistav funktsioon.\n_START_SECTION_\nEesti NSV RJRKi 1. osakond, 1941, 1944\xe2\x80\x931946\n_START_PARAGRAPH_\nEesti NSV Riikliku Julgeoleku Rahvakomissariaadi 1. osakonna \xc3\xbclesandeks oli v\xc3\xa4lisluure teostamine piiri\xc3\xa4\xc3\xa4rsetes riikides\n_START_SECTION_\nEesti NSV RJMi 1. osakond, 1946\xe2\x80\x931953\n_START_PARAGRAPH_\nEesti NSV RJM 1. osakonna \xc3\xbclesandeks oli v\xc3\xa4lisluure teostamine oma riigi territooriumilt ja piiri\xc3\xa4\xc3\xa4rsetes riikides;\n_START_SECTION_\nEesti NSV SMi 2. osakond, 1953\n_START_PARAGRAPH_\nEesti NSV Siseministeeriumi 2. osakonna \xc3\xbclesandeks oli v\xc3\xa4lisluure teostamine;'